เอกสารแนบ 5

รายงานความรับผิดชอบของคณะกรรมการบริษัทต่อรายงานทางการเงิน

คณะกรรมการบริษัทฯ
เป็นผู้รับผิดชอบต่องบการเงินของบริษัทฯและสารสนเทศทางการเงินที่ปรากฎในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ ทั้งยังใช้ดุลยพินิจอย่างระมัดระวัง
และได้ปรับเปลี่ยนให้สอดคล้องกับมาตรฐานการบัญชีที่ได้มีการเปลี่ยนแปลงและบังคับใช้
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
ซึ่งผู้สอบบัญชีได้แสดงความเห็นไว้ในรายงานของผู้สอบบัญชีอย่างไม่มีเงื่อนไข

คณะกรรมการบริษัทฯ ได้จัดให้มีการดำรงรักษาไว้
ซึ่งระบบการควบคุมภายในที่เหมาะสมและมีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางการบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน เพื่อป้องกันไม่ให้เกิดการทุจริต
หรือการดำเนินการที่ผิดปกติอย่างมีสาระสำคัญ

คณะกรรมการบริษัทฯได้แต่งตั้งคณะกรรมการตรวจสอบ ซึ่งเป็นกรรมการอิสระ
และไม่ไ0ด้เป็นผู้บริหาร
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
ส่วนความเห็นของคณะกรรมการตรวจสอบเกี่ยวกับเรื่องนี้
ปรากฏในรายงานของคณะกรรมการตรวจสอบ็้ ซึ่งได้แสดงไว้ในรายงานประจำปีแล้ว

คณะกรรมการบริษัทฯมีความเห็นว่า การกำกับดูแลกิจการที่ดี การบริหารความเสี่ยง
ระบบการควบคุมภายในของบริษัทฯ สามารถสร้างความเชื่อมั่นได้ว่าของงบการเงินของบริษัท
ยูเนี่ยนไพโอเนียร์ จำกัด (มหาชน) ณวันที่ 31 ธันวาคม 2559 แสดงฐานะการเงิน
ผลการดำเนินงานถูกต้องตามที่ควรในสาระสำคัญ

ในนามของคณะกรรมการบริษัท

บริษัท ยูเนี่ยนไพโอเนียร์ จำกัด ( มหาชน )

........………………………. …………………………..

( นางสาวดาลัดย์ ทรัพย์ทวีชัยกุล ) ( นายพงศ์ศักดิ์ เที่ยงวิบูลย์วงศ์ )

ประธานคณะกรรมการ กรรมการผู้จัดการ

เอกสารแนบ 5

เรียน ท่านผู้ถือหุ้น

ในปี 2559 คณะกรรมการตรวจสอบ ประกอบด้วยกรรมการอิสระ 3 ท่าน โดยมีนางระพีพรรณ
สงวนศิษย์ เป็นประธานคณะกรรมการตรวจสอบ นางศุภางค์ ตั้งสุจริตพันธ์ และนางยุพา บุญช่วยดี
เป็นกรรมการตรวจสอบ ได้จัดให้มีการประชุมรวม 4 ครั้ง
มีกรรมการตรวจสอบเข้าร่วมประชุมครบองค์ประชุมทุกครั้ง โดยประชุมร่วมกับผู้บริหารระดับสูง
ผู้ตรวจสอบภายใน และผู้สอบบัญชีรับอนุญาต ในเรื่องที่เกี่ยวข้อง
โดยสรุปสาระในการปฏิบัติหน้าที่ของคณะกรรมการตรวจสอบ ได้ดังนี้

1. การสอบทานงบการเงิน

คณะกรรมการตรวจสอบได้สอบทานงบการเงินรายไตรมาส และงบการเงินประจำปี 2559
ของผู้สอบบัญชีรับอนุญาต
เพื่อให้มั่นใจว่าการจัดทำงบการเงินเป็นไปตามมาตรฐานการบัญชีที่รับรองทั่วไป
และตามหลักเกณฑ์ของตลาดหลักทรัพย์แห่งประเทศไทย
นอกจากนี้คณะกรรมการตรวจสอบยังได้ประชุมร่วมกับผู้สอบบัญชีรับอนุญาต
โดยไม่มีฝ่ายจัดการของบริษัทฯ เข้าร่วมประชุม 1 ครั้ง เพื่อปรึกษาหารือกันอย่างอิสระถึงข้อสังเกต
และข้อคิดเห็นของผู้สอบบัญชี

2. การสอบทานการกำกับดูแลกิจการที่ดี

คณะกรรมการตรวจสอบได้สอบทานการปฏิบัติตามคู่มือการกำกับดูแลกิจการที่ดี
เพื่อให้การดำเนินงานของบริษัทฯ มีความโปร่งใส สร้างความเชื่อมั่นให้แก่ผู้ถือหุ้นและผู้ลงทุน
ซึ่งพบว่า บริษัทฯ มีการปฏิบัติถูกต้องตามกฎระเบียบต่าง ๆ ไม่มีการกระทำใด ๆ
ที่เป็นการฝ่าฝืนกฎระเบียบของทางการ

3. การสอบทานการบริหารความเสี่ยง

คณะกรรมการตรวจสอบได้สอบทานรายงานการบริหารความเสี่ยง และได้ให้ข้อเสนอแนะเพิ่มเติม
คณะกรรมการตรวจสอบ เห็นว่าบริษัทฯ มีระบบการบริหารความเสี่ยงที่มีประสิทธิภาพ
โดยมีการกำหนดวัตถุประสงค์ การบ่งชี้ความเสี่ยง การประเมินความเสี่ยง การจัดการความเสี่ยง
และมีระบบการติดตามผลของการบริหารความเสี่ยงรายไตรมาส
รวมทั้งมีการทบทวนความเสี่ยงกับสถานการณ์ปัจจุบันอยู่เสมอ

4. การสอบทานการควบคุมภายในและการตรวจสอบภายใน

คณะกรรมการตรวจสอบได้พิจารณาอนุมัติแผนการตรวจสอบภายในประจำปี
และสอบทานระบบการควบคุมภายในเป็นรายไตรมาส เพื่อให้มั่นใจว่า บริษัทฯ
มีระบบการควบคุมภายในและการตรวจสอบภายในที่เพียงพอ เหมาะสม
มีประสิทธิภาพเป็นไปตามมาตรฐานสากล
และกำชับให้หน่วยงานตรวจสอบภายในคอยติดตามในเรื่องที่ได้รับมอบหมาย เพื่อให้มั่นใจว่า
ฝ่ายจัดการได้แก้ไขหรือปรับปรุงตามข้อเสนอแนะของหน่วยงานตรวจสอบภายในตามระยะเวลาที่กำหนด
รวมทั้งได้ให้ข้อเสนอแนะอันเป็นประโยชน์ต่อการเพิ่มประสิทธิภาพของระบบการตรวจสอบภายใน

5. การสอบทานรายการระหว่างกัน

คณะกรรมการตรวจสอบได้พิจารณาและให้ความเห็นการเข้าทำรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์
รวมถึงการเปิดเผยข้อมูลของรายการดังกล่าวตามเกณฑ์และข้อกำหนดของตลาดหลักทรัพย์แห่งประเทศไทย
โดยคำนึงถึงผลประโยชน์ของบริษัทฯ และมีการเปิดเผยข้อมูลอย่างครบถ้วนและเพียงพอ

6. การประเมินตนเอง

คณะกรรมการตรวจสอบได้ประเมินตนเองเกี่ยวกับการปฏิบัติงานเป็นรายบุคคล
ตามกฎบัตรของคณะกรรมการตรวจสอบ และแนวทางปฏิบัติที่ดีของคณะกรรมการตรวจสอบ
ทั้งนี้จากผลการประเมินแสดงให้เห็นว่า
การปฏิบัติหน้าที่ของคณะกรรมการตรวจสอบมีความครบถ้วนตามขอบเขตหน้าที่
และแนวทางปฏิบัติที่ดีของคณะกรรมการตรวจสอบตามที่ตลาดหลักทรัพย์แห่งประเทศไทยกำหนด

7. การพิจารณาแต่งตั้งผู้สอบบัญชี

คณะกรรมการตรวจสอบได้ร่วมพิจารณาคุณสมบัติและค่าตอบแทนที่ผู้สอบบัญชีเสนอ
โดยคำนึงถึงความน่าเชื่อถือในการให้บริการและการให้คำปรึกษาในมาตรฐานการบัญชี
การสอบบัญชีและรับรองงบการเงินได้ทันเวลาและเห็นชอบให้คณะกรรมการบริษัทเสนอต่อที่ประชุมผู้ถือหุ้น

โดยสรุป คณะกรรมการตรวจสอบให้ความสำคัญกับการควบคุมภายใน เพื่อให้บริษัทฯ
มีการกำกับดูแลกิจการที่ดี มีระบบควบคุมภายในที่มีประสิทธิภาพเพียงพอ
รวมทั้งการปฏิบัติตามกฎหมาย ระเบียบ ข้อบังคับที่เกี่ยวข้องกับการดำเนินธุรกิจของบริษัทฯ

ในนามคณะกรรมการตรวจสอบ

(นางระพีพรรณ สงวนศิษย์)

ประธานคณะกรรมการตรวจสอบ

บริษัท ยูเนี่ยนไพโอเนียร์ จำกัด (มหาชน)

เอกสารแนบ 5

[]